 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢሳያስ ጂራ ሓድሽ ፕረዚደንት ኩዕሶ እግሪ ኢትዯጵያ ኮይኖም 4 ሰነ 2018 መግለጺ ስእሊ, ኢሳያስ ጂራ ሓድሽ ፕረዚደንት ፌደሬሽን ኩዕሶ እግሪ ኢትዮጵያ ኢሳያስ ጂራ ብድሕሪቲ ነዊሕ ግዜ ዝወሰደን ኣዘራራብን መረፃ ሓድሽ ፕረዚደንት ኩዕሶ እግሪ ኢትዯጵያ ኮይኖም ካብ 145 ድምፂ ሓፈሻዊ ጉባኤ ነቲ 87 ብምርካብ ንፕረዚደንትነት ተዓዊቶም ኢሳያስ ጂራ ብውክልና ክልል ኦሮሚያ ዝቐረቡ እዮም በቲ ዓወት ብጣዕሚ ከምዝተሓጎሱ ንቢቢሲ ዝገለፁ ኣይተ ኢሳያስ ብድሕሪ ዝተናውሐን ከቢድን ጉዕዞ እቲ ዓጀውጀው ኣብቂዑ ምንቕቓሕ ፈጢሩለይ ኢሎም መስርሕ መረፃ ፕረዚደንት ፌደሬሽን ኩዕሶ እግሪ ኢትዮጵያ ብዝተፈላለዩ ፀገማት ክጓተት ፀኒሑ ፊፋውን ኣርባዕተ ግዜ ኣናዊሕዎ ኣብቲ ናይ ትማሊ ቀዳማይ መረፃ ኣይተ ኢሳያስ ንመወዳደርቶም ተካ ኣስፋዉ ጁነዲ ባሻን ተስፋይ ካሕሳይን እንተስዓሩኳ ዓብላላይ ድምፂ ብምርካብ ስለዘይተዓወቱ ግን ፊፋ ነቲ ውፅኢት ውድቂ ገይሩዩ ኣብቲ ዕለት ኣብ ዝተኻየደ ዳግማይ መረፃ ግን ኣይተ ተስፋይን ጁነዲን ንገዛእ ርእሶም ካብቲ ውድድር ስለዘግለሉ ኣይተ ኢሳያስ ኣብ ልዕሊ ተካ ኣስፋው ሰፊሕ ዓወት ረኺቦም እቲ መረፃ ንሽሞንተ ኣዋርሕ ዝተጓተተ ክኸውን ከሎ ኢትዮጵያ ኣብ መስርሕ መረፃ ምምሕያስ ንኽትገበር ፊፋ መምርሒ ሂቡ ነይሩ ፕረዚደንት ኮንፌደሬሽን ኩዕሶ እግሪ ኣፍሪካ ኣሕመድ ናብ ሓድሽ ተመራፂ ኣይተ ኢሳያስ ስልኪ ብምድዋል ሰናይ ትምኒቶም ገሊፆም ካፍውን ምስ ፌደሬሸን ኩዕሶ እግሪ ኢትዮጵያ ሓቢሩ ከምዝሰርሕ ኣረጋጊፆም ኢሳያስ ጂራ ኣብ ዞባ ምዕራብ ወለጋ ወረዳ ጊምቢ ብ1964 ኣ.ኢ . 